סורה (מודל טקסט לווידאו)

סורה (במקור: Sora) הוא מודל טקסט לווידאו של חברת מחקר הבינה מלאכותית OpenAI. מודל זה משתמש בטכנולוגיית בינה מלאכותית כדי ליצור סרטונים על סמך הנחיות טקסטואליות תיאוריות, וכן להרחיב סרטונים קיימים קדימה או אחורה בזמן.<ref name="NYT_CM_2024_02_15"></ref><ref name="OAI_research"></ref> נכון לפברואר 2024, דוגמאות של יצירותיו הופצו, אך המודל עצמו לא יצא, ולא זמין עדיין לציבור.<ref name="NBC"></ref>

== היסטוריה ==
הצוות שפיתח את סורה קרא לו על שם המילה שמיים ביפנית, כדי לסמן את "הפוטנציאל היצירתי הבלתי מוגבל" שלו. ב-15 בפברואר 2024 הציגה OpenAI לראשונה את סורה, על ידי פרסום קטעים מרובים של סרטונים בהפרדה גבוהה שיצרה, כולל רכב שטח שנסע בכביש הררי, אנימציה של מפלצת ליד נר, שני אנשים עוברים דרך טוקיו בשלג, וצילומים היסטוריים מזויפים של הבהלה לזהב בקליפורניה. החברה פרסמה שהמודל מסוגל כרגע ליצור סרטונים באורך של עד דקה אחת.<ref name="Mash"></ref> לאחר מכן שיתפה החברה דוח טכני בסיסי, שהציג את השיטות המשמשות לאימון המודל.<ref name="ars"></ref> גם מנכ"ל OpenAI, סם אלטמן, פרסם סדרה של ציוצים, בהם ביקש ממשתמשי טוויטר להעלות לו רעיונות לסרטונים אותם יצר דרך סורה.

OpenAI הצהירה כי היא מתכננת להפוך את סורה לזמינה לציבור, אך זה לא יהיה בקרוב; לא צוין מתי. החברה סיפקה גישה מוגבלת ל"צוות אדום" קטן, כולל מומחים במידע מוטעה והטיה, כדי לבצע בדיקות במודל.<ref name="CNET"></ref> החברה גם שיתפה את סורה עם קבוצה קטנה של אנשי מקצוע יצירתיים, כולל יוצרי וידאו ואמנים, כדי לבקש משוב על התועלת שלה בתחומים שונים.<ref name="WDH_MIT_2024_02_15"></ref>

== יכולות ומגבלות ==
OpenAI אימנה את המודל באמצעות סרטונים הזמינים לציבור וכן סרטונים המוגנים בזכויות יוצרים המורשים למטרה זו, אך לא חשפה את מספר הסרטונים או המקור המדויק של הסרטונים. עם שחרור ההצהרה בדבר סורה, OpenAI הכירה בכמה מהחסרונות של סורה, כולל הבנת הסיבתיות והבדלה בין שמאל לימין.<ref></ref> OpenAI גם הצהירה כי, בהתאם לנוהלי הבטיחות הקיימים של החברה, OpenAI תגביל את סורה ולא תאפשר יצירת סרטונים בעלי אופי מיני, אלימות, שינאה או אנשים מפורסמים, כמו גם תוכן הכולל קניין רוחני קיים.

== ביקורות ==
וויל דאגלס הייבן מ-"MIT Technology Review" כינה את סרטוני ההדגמה "מרשימים", אך ציין שהם בוודאי נבחרו מתוך סרטונים רבים שיוצרו וייתכן כי הם אינם מייצגים את התוצרים של סורה. במגזין Wired, כתב סטיבן לוי כי יש לכלי פוטנציאל להפוך ל"תאונת רכבת של טעויות" וסבר שקטעי התצוגה המקדימה שלו היו "מרשימים" אך "לא מושלמים". לוי הוסיף, ש"יעבור זמן רב מאוד, אם בכלל, עד שטקסט לווידאו יאיים על יצירת סרטים בפועל". היכולות שהודגמו על ידי סורה מעוררים בקרב מומחים חשש מפני שימוש לרעה בכלים מסוג זה ליצירת סרטונים המכילים פייק ניוז, דיסאינפורמציה, זיופים והטעיות זדוניות, שהצופה התמים עלול להחשיב כסרטונים אותנטיים.

== תחרות ==
קיימים מספר יישומים מתחרים בעלי יכולת ליצירת סרטון וידאו על סמך הנחיות טקסטואליות. ביניהם: לומייר של גוגל (שרוב הפיתוח שלו נעשה בישראל) Pika AI, Kaiber, Runway, ו-Leonardo.<ref name=":0" /> בפברואר 2024 הודיעה חברת לייטריקס הישראלית על השקה צפויה של LTX Studio, תכנה בעלת יכולות יצירת וידאו מטקסט.

== גלריה ==
<gallery mode=packed heights=150px>
קובץ:OpenAI Sora in Action- Tokyo Walk.webm|סרטון פוטוריאליסטי לא אמיתי שנוצר בשנת 2024 על ידי הבינה המלאכותית סורה על סמך הטקסט "אישה הולכת ברחוב בטוקיו"
קובץ:OpenAI Sora in Action- Gold Rush.webm|סרטון פוטוריאליסטי לא אמיתי שנוצר בשנת 2024 על ידי הבינה המלאכותית סורה על סמך הטקסט "צילום היסטורי של קליפורניה במהלך תקופת הבהלה לזהב"
קובץ:Open AI Sora in Action- Italian Pup.webm|סרטון פוטוריאליסטי לא אמיתי שנוצר בשנת 2024 על ידי הבינה המלאכותית סורה
קובץ:POV of an ant walking inside an ant nest tunnel (Sora AI-video).webm|סרטון פוטוריאליסטי לא אמיתי שנוצר בשנת 2024 על ידי הבינה המלאכותית סורה
קובץ:Wooly Mammoth by OpenAI Sora.webm|סרטון פוטוריאליסטי לא אמיתי שנוצר בשנת 2024 על ידי הבינה המלאכותית סורה
</gallery>

== קישורים חיצוניים ==

* 
* 
* אילנית שמיע, [https://www.haaretz.co.il/gallery/galleryfriday/artai/2024-02-29/ty-article-magazine/.highlight/0000018d-efcd-d7f4-a3dd-efcda9660000 מחולל הווידאו Sora ייקח את כל מה שידענו על בינה מלאכותית לשלב הבא], באתר הארץ, 29 בפברואר 2024

== הערות שוליים ==

קטגוריה:תוכנות שהושקו ב-2024
קטגוריה:תוכנות בינה מלאכותית
קטגוריה:OpenAI